        ROMÂNIA
JUDEȚUL IALOMIȚA
 

CONSILIUL LOCAL CĂZĂNEȘTI
SECRETAR GENERAL U.A.T.
Nr. 2072  /28.04.2026                         
                                                                        PROCES  VERBAL
privind sinteza dezbaterilor ședinței ordinare a 
Consiliului Local Căzănești convocat pentru data de 28.04.2026
       Încheiat astăzi, 31.03.2026, în cadrul şedinţei ordinare,  a Consiliului Local al oraşului Căzăneşti desfășurată începând cu ora 14.00 în sala de ședințe din incinta Serviciului Public Comunitar Local de Evidență a Persoanelor Căzănești, Aleea Parcului nr.4.
     Proiectul ordinii de zi este cuprins în  Dispoziţia de convocare nr. 69 /22.04.2026. 
     Proiectul ordinii de zi cuprinde următoarele materiale :
	Număr proiect de hotărâre/
dată
	Conținutul proiectului
	inițiator
	Comisia de specialitate
căreia i-a fost transmis
spre avizare Proiectul de hotărâre

	·   Aprobarea Procesului verbal al ședinței ordinare a Consiliului Local Căzănești   din data de 31.03.2026.
· Aprobarea procesului verbal al ședinței extraordinare(de îndată) a Consiliului Local Căzănești din data de 08.04.2026

	31/20.04   2026 
	 PROIECT DE HOTĂRÂRE  
 privind aprobarea execuţiei bugetului local de venituri si cheltuieli al orașului Căzănești, județul Ialomița,
pe trimestrul I al anului 2026  ;

	Primar
ANDRONACHE RODICA-
VIORICA
	 Comisia de buget-finanțe,muncă și protecție socială,juridică și de disciplină  
Comisia de urbanism,. amenajarea teritoriului, agricultură și protecția mediului
COMISIA pentru Activități
 Social-culturale,sport,culte , Învățământ,Sănătate și Familie

	 32/  20.04.2026
	 
PROIECT DE HOTĂRÂRE 
privind aprobarea cuantumului taxei de salubrizare în orașul Căzănești, judeţul Ialomiţa, incepand cu luna mai a anului 2026, pentru persoanele fizice care nu au încheiate contracte cu operatorul de salubritate; 
	Primar
ANDRONACHE RODICA-
VIORICA
	  Comisia de buget-finanțe,muncă și protecție socială,juridică și de disciplină  
Comisia de urbanism,. amenajarea teritoriului, agricultură și protecția mediului
COMISIA pentru Activități
 Social-culturale,sport,culte , Învățământ,Sănătate și Familie

	 15   / 19  .02.2026
	PROIECT DE HOTĂRÂRE 
privind aprobarea Regulamentului  de instituire  și  administrare  a  taxei  de salubrizare la nivelul orașului Căzănești,județul Ialomița.
	Primar
ANDRONACHE RODICA-
VIORICA
	Comisia de buget-finanțe,muncă și protecție socială,juridică și de disciplină  
Comisia de urbanism,. amenajarea teritoriului, agricultură și protecția mediului
COMISIA pentru Activități
 Social-culturale,sport,culte , Învățământ,Sănătate și Familie

	17  / 06.   .03.2026
	PROIECT DE HOTĂRÂRE 
[bookmark: _Hlk220062212]privind aprobarea documentațiilor de urbanism Plan Urbanistic Zonal și a Regulamentului Local de Urbanism (RLU) aferent, în vederea realizării investiției „ELABORARE PLAN URBANISTIC ZONAL ȘI CONSTRUIRE HALE DE PRODUCȚIE ȘI DEPOZITARE”, str. Gării, nr.58, oraș Căzănești, județul Ialomița

	Primar
ANDRONACHE RODICA-
VIORICA
	
Comisia de urbanism,. amenajarea teritoriului, agricultură și protecția mediului


	 33  /20.   .04.2026
	PROIECT DE HOTĂRÂRE
privind  atestarea apartenenței la domeniul privat al orașului Căzănești a unui bun imobil-teren situat pe str. Școlii Vechi nr.87 şi actualizarea inventarului bunurilor imobile care alcătuiesc domeniul privat al orașului Căzănești, în vederea înscrierii în evidențele de cadastru și carte funciară

	Primar
ANDRONACHE RODICA-
VIORICA
	


Comisia de urbanism,. amenajarea teritoriului, agricultură și protecția mediului



	 34  / 22    .04.2026
	[bookmark: _Hlk124330122]PROIECT DE HOTĂRÂRE privind privind aprobarea documentațiilor întocmite în etapa I,, Nota conceptuală” și ,,Tema de proiectare” pentru obiectivul de investiții „Construire gard la sediul Primăriei Căzănești”

	
	Comisia de buget-finanțe,muncă și protecție socială,juridică și de disciplină  


	  35 /22    .04.2016
	PROIECT DE HOTĂRÂRE
privind aprobarea Studiului de fezabilitate(SF) și a principalilor indicatori tehnico-economici privind obiectivul de investiție „ Construire gard la sediul Primăriei Căzănești”
	
	Comisia de buget-finanțe,muncă și protecție socială,juridică și de disciplină  


	36  /22    .04.2026
	PROIECT DE HOTĂRÂRE privind privind alegerea preşedintelui de şedinţă pentru lunile mai,iunie și iulie 2026.

	
	
COMISIA pentru Activități
 Social-culturale,sport,culte , Învățământ,Sănătate și Familie

	                                                     ÎNTREBĂRI,INTERPELĂRI.DIVERSE.


                Sunt prezenţi membrii Consiliului Local  : 
ANGHEL DĂNUȚ                                          
CHIRIȚĂ VASILE                                                                                  MĂCHIȚĂ ALEXANDRU
IANCU ELENA-NICOLETA                                                                   GRIGORESCU ADRIAN  
CÎMPEANU GEORGETA                                                                      MOISE VICTOR
MELEACĂ VASILE                                                                                  BĂETU ELENA                          
  DRĂGOI OCTAVIAN                                                                            VLAD ADRIAN
  PĂUN GHEORGHE                                                                               
      Sunt prezenți 12 consilieri locali.Lipsește dna.consilier local Neagu Valentina.
Participă dna.primar Andronache Rodica-Viorica,secretarul general UAT dna.Costică Valentina-Elena,  cetățeni.
Ședința   este înregistrată. 
Președintele de ședință anunță deschiderea lucrărilor ședinței și prezintă ordinea de zi.
Supune la vot .
Voturi „pentru” – 12 voturi- unanimitatea consilierilor prezenți.
- Aprobarea procesului verbal al ședinței ordinare a Consiliului Local Căzănești din data de 31.03.2026.
Se supune la vot procesul verbal deoarece nu sunt observații.
Voturi „pentru”- 12 voturi, unanimitatea consilierilor prezenți
- Aprobarea procesului verbal al ședinței extraordinare a Consiliului Local Căzănești convocat de îndată pentru data de 08.04.2026.
Nu sunt discuții.
Se supune la vot.
Voturi „pentru”- 11 voturi
            „împotrivă” – 0
            „abțineri” – 1 , dl.consilier local Moise Victor
Deoarece sunt prezenți în sală reprezentanți ai societății care dorește „ELABORARE PLAN URBANISTIC ZONAL ȘI CONSTRUIRE HALE DE PRODUCȚIE ȘI DEPOZITARE”, str. Gării, nr.58, oraș Căzănești, județul Ialomița, se propune începerea dezbaterii cu proiectul de hotărâre înscris la punctul 4 pe ordinea de zi:
PROIECT DE HOTĂRÂRE privind aprobarea documentațiilor de urbanism Plan Urbanistic Zonal și a Regulamentului Local de Urbanism (RLU) aferent, în vederea realizării investiției „ELABORARE PLAN URBANISTIC ZONAL ȘI CONSTRUIRE HALE DE PRODUCȚIE ȘI DEPOZITARE”, str. Gării, nr.58, oraș Căzănești, județul Ialomița
Reprezentantul societății Amitel, consideră că dacă din partea consiliului mai sunt întrebări sau se mai solicită explicații, dânsul poate să răspundă.
dl.consilier Anghel Dănuț, spune că orice investiție care se realizează în localitate este benefică, înseamnă bani la bugetul local.
dl.consilier local Meleacă Vasile,menționează faptul că este foarte bine că reprezentanții au venit să explice și este normal ca autoritățile publice să aprobe documentațiile de urbanism.
Dna.primar, dorește să mulțumească reprezentantului societății Amitel, respectiv dl.Nedu Mihael pentru sponsorizarea oferită,constând în mobilier necesar Cabinetului de medicină de familie pentru noul Dispensar  medical.
Intră în sală dna.consilier local Neagu Valentina.Numărul consilierilor prezenți 13.
Nu mai sunt observații pentru proiectul de hotărâre.
Președintele de ședință supune la vot.
Voturi„pentru” – 13.
PROIECT DE HOTĂRÂRE privind aprobarea execuţiei bugetului local de venituri si cheltuieli al orașului Căzănești, județul Ialomița,pe trimestrul I al anului 2026  ;
Specifică președintele de ședință că proiectul a fost la mapa consilierilor, s-a discutat în ședințele comisiilor.
Nu sunt exprimate observații sau întrebări.
Supune la vot.
Voturi„pentru”- 13 voturi-unanimitate  
     
PROIECT DE HOTĂRÂRE  privind aprobarea cuantumului taxei de salubrizare în orașul Căzănești, judeţul Ialomiţa, incepand cu luna mai a anului 2026, pentru persoanele fizice care nu au încheiate contracte cu operatorul de salubritate ;
Președintele de ședință menționează că s-a discutat în comisie.
Dna.primar precizează că de la data de 1 mai 2026, taxa de salubrizare pentru persoanele din localitate va fi de 26 lei/lunar /persoană.Pentru cetățenii care au achitat integral taxa de salubrizare pentru tot anul,până la această dată, există posibilitatea ca sumele achitate în plus să fie raportate pentru impozitul sau taxele locale pentru anul următor,existând și opțiunea ca cetățenii să primească banii înapoi.
Se supune la vot.
Voturi„pentru”- 12 voturi
           „împotrivă”- 1 vot- dl.consilier local Meleacă Vasile     
          „abțineri” - 0    
dl.consilier local Meleacă Vasile,argumentează opțiunea precizând că taxele și impozitele sunt foarte mari, gunoiul , apa,canalizarea.Nu poate fi de acord cu acest preț deoarece nu se știe pentru ce se plătește,doar dacă deșeurile se cântăreau putea să fie estimat un preț corect.
Dna.primar,precizează că societățile comerciale care au încheiate contracte cu prestatorul,se pot adresa direct cu eventuale reclamații către ADI ECOO 2009 S.A.
dl.consilier Anghel Dănuț, menționează că este de acord cu cele afirmate de dl.consilier Meleacă Vasile, dar în cadrul Adunării Generale a ADI ECOO 2009 hotărârile se adoptă cu majoritate de voturi.
Dna.primar specifică faptul că s-a adresat către toți domnii primari reprezentanți legali ai localităților componente ale ADI ECOO 2009 în vederea adoptării hotărârilor de consiliu, care să permită adoptarea hotărârii ADI ECOO 2009 pentru Căzănești de scădere a tarifului de la 30 lei lună/persoană, la 26 lei/lună/persoană.

PROIECT DE HOTĂRÂRE   privind aprobarea Regulamentului  de instituire  și  administrare  a  taxei  de salubrizare la nivelul orașului Căzănești,județul Ialomița ;
dl.consilier Măchiță Alexandru , precizează că nu va participa la vot și nici la discuții pentru acest proiect de hotărâre, deoarece consideră că erau necesare 2 proiecte de hotărâre distincte, un proiect de hotărâre cu aprobarea Regulamentului de instituire a taxei de salubritate și un alt proiect pentru acordarea ajutorului lunar.Un alt motiv,specifică dl.consilier este acela că, având în vedere cuantumul stabilit pe membru de familie pentru acordarea ajutorului lunar, consideră că familia dumnealui se va încadra pentru acordarea ajutorului lunar,în consecință nu vrea să se afle în situația  conflictului de interese. 
dl.consilier local Vlad Adrian, precizează că pentru cei care se vor încadra în acordarea acestui ajutor lunar, va achita taxa de salubrizare tot primăria,„... acordarea ajutorului lunar nu înseamnă că ADI ECOO 2009  va încasa mai puțin...tot primăria va plăti din taxele și impozitele noastre...„Adaugă dl consilier că apreciază reducerea cu 4 lei a taxei de salubrizare achitată de cetățeni,dar nu apreciază acordarea ajutoarelor lunare.
Dna.primar amintește că în urmă cu câțiva ani pentru taxa de salubrizare s-a acordat o subvenție de la primărie pentru toți locuitorii,această subvenție, nu se mai poate acorda. 
Secretarul general, menționează că regulamentul condiționează acordarea ajutoarelor lunare de achitarea la zi a datoriilor către bugetul local.S-a efectuat o analiză a numărului de cetățeni care eventual s-ar încadra pentru ajutor lunar, ar fi cu aproximație 500 de locuitori.Această condiție privind achitarea taxelor și impozitelor locale vine în sprijinul celor care au datorii doar de 1 an sau 2,poate ei vor putea să le achite.
dl.consilier local Anghel Dănuț, crede că cei care au o sumă mare nu vor putea să o achite.
Nu se mai consemnează alte discuții.
Se supune la vot.
Voturi„pentru”-  7  voturi- consilierii – Iancu Nicoleta,Cîmpeanu Georgeta,Chiriță Vasile,Moise Victor,Neagu Valentina,Păun Gheorghe,Anghel Dănuț
              „împotrivă” – 2- dl.consilier Meleacă Vasile și dna. consilier Băetu Elena
              „abțineri” – 3- dnii.consilieri – Vlad Adrian, Drăgoi Octavian și Grigorescu Adrian
dl.consilier local Măchiță Alexandru nu a participat la vot.

PROIECT DE HOTĂRÂRE  privind atestarea apartenenței la domeniul privat al orașului Căzănești a unui bun imobil-teren situat pe str. Școlii Vechi nr.87 şi actualizarea inventarului bunurilor imobile care alcătuiesc domeniul privat al orașului Căzănești, în vederea înscrierii în evidențele de cadastru și carte funciară .
Nu sunt exprimate întrebări sau observații.
Voturi„pentru„- 13 voturi
  
PROIECT DE HOTĂRÂRE privind privind privind aprobarea documentațiilor întocmite în etapa I,, Nota conceptuală” și ,,Tema de proiectare” pentru obiectivul de investiții „Construire gard la sediul Primăriei Căzănești” ; 
dl.consilier local Vlad Adrian întreabă cât costă.
dl.consilier Meleacă Vasile , specifică faptul că sunt foarte multe alte obiective de realizat,acoperișul de la școala gimnazială,local A, trotuare,demolarea cantinei.
dna.primar solicită propuneri de investiții din partea membrilor consiliului.
dl.consilier Meleacă Vasile, spune că aceste propuneri trebuie să vină din partea conducerii primăriei.
dl.consilier Vlad Adrian,prezintă un extras din propunerile de obiective înscrise în programul din campania electorală al dnei.primar.
răspunde punctual dna.primar, precizează că demolarea cantinei costă foarte mult,la fel reabilitarea Școlii Vechi care este monument istoric și trebuie gândit ce funcționalitate se va da după reabilitare.Este necesar să se identifice o sursă de finanțare.
dna.consilier Băetu Elena, menționează că ar fi necesară consolidarea pe actuala structură a clădirii primăriei, holul este foarte îngust nu pot trece 2 persoane.
dl.consilier local Meleacă Vasile, spune că bunurile deținute de u.a.t. care nu sunt utilizate trebuie valorificate , respectiv terenuri,clădiri.
dna.consilier Băetu Elena susține cele spuse de dl.Meleacă, în sensul că orice spațiu care nu este utilizat trebuie valorificat, astfel încât să se obțină surse de finanțare pentru investiții.
dna.primar, precizează că , după aprobarea bugetului local se va realiza evaluarea patrimoniului și se vor valorifica bunurile care nu sunt necesare, clădiri, terenuri.
dl.consilier Meleacă Vasile, solicită ca primăria să aibă un spațiu pentru cetățeni adecvat, nu un hol insalubru .
sunt discuții între membrii consiliului privind prioritățile investițiilor de realizat în localitate.
dl.consilier Măchiță Alexandru, precizează că dânsul va vota împotrivă.Dă exemplul clădirii Casa Poporului care a fost prevăzută cu gard, acum sunt discuții să fie demolat.Referitor la proiectul aflat în dezbatere, dl.consilier crede că administrația locală nu se poate închide de cetățeni,chiar dacă unii au comportament necivilizat, educația nu se face prin construcția unui gard.
Adaugă dl.consilier că pe soclul existent se poate monta o jardinieră cu flori care să împedice unii cetățeni să se așeze pe soclul respectiv, nu vede utilitatea construirii unui gard pentru primărie.Referitor la costul obiectivului, spune că față de proiectul prezentat la ședința din martie, acum costul este mai mic, desi s-a mărit lungimea gardului.
Răspunde dna.primar , că s-a modificat distanța dintre zăbrele.
dna.consilier Băetu Elena, spune că a discutat cu 20-25 de persoane care au întrebat ce folos au ei de la acest gard, pentru că ei plătesc gardul.dna.consilier specifică faptul că a discutat cu tineri din localitate, autoritatea locală a promis construirea de locuri de joacă și nu se vede nimic.„…nu este acuzată dna.primar, suntem acuzați noi, consilierii…”Dorește să fie consemnată în procesul verbal de ședință opinia membrilor consiliului.
Răspunde dna.primar, că este nevoie de 3 locuri de joacă, din care unul trebuie să fie la blocuri, unde sunt mari probleme cu realizarea cadastrării.În zona gării, specifică dna.primar,un teren ar fi pe locul fostului târg,dar nu este potrivit.
dl.consilier Meleacă Vasile ,spune că se poate cumpăra.dă exemplu satului Bordușelu,unde s-a construit un parc frumos lângă biserică.
dna.primar specifică faptul că pe locul fostului salon de nunți s-a gândit să nu se mai construiască un loc de joacă.
dna.consilier Băetu Elena,întreabă de ce nu se poate face carte funciară la blocuri.
dl.consilier local Drăgoi Octavian, menționează că initial a fost de acord cu construcția gardului, credea că este vorba despre un gard miniatural, nu de amploarea asta.adaugă dl.consilier că anvergura este prea mare, s-a uitat pe materiale și nu poate fi de acord.„…un gard decorativ,eventual o jardinieră, cum a zis dl.consilier Măchiță…”
Se supune la vot
Voturi„pentru„- 7  voturi - consilierii – Iancu Nicoleta,Cîmpeanu Georgeta,Chiriță Vasile,Moise Victor,Neagu Valentina,Păun Gheorghe,Anghel Dănuț
           „împotrivă” – 4 voturi - consilieri – Măchiță Alexandru,Băetu Elena,Meleacă Vasile, 
                                                                          Vlad Adrian                                                                                                                                          
           „abțineri” – 2 voturi, consilieri – Drăgoi Octavian, Grigorescu Adrian  

 PROIECT DE HOTĂRÂRE privind aprobarea Studiului de fezabilitate(SF) și a principalilor indicatori tehnico-economici privind obiectivul de investiție „ Construire gard la sediul Primăriei Căzănești” .  
  Nu sunt consemnate observații sau completări.
Voturi„pentru„- 7  voturi - consilierii – Iancu Nicoleta,Cîmpeanu Georgeta,Chiriță Vasile,Moise Victor,Neagu Valentina,Păun Gheorghe,Anghel Dănuț
           „împotrivă” – 4 voturi - consilieri – Măchiță Alexandru,Băetu Elena,Meleacă Vasile, 
                                                                          Vlad Adrian                                                                                                                                          
           „abțineri” – 2 voturi, consilieri – Drăgoi Octavian, Grigorescu Adrian  

 PROIECT DE HOTĂRÂRE privind  alegerea preşedintelui de şedinţă pentru lunile mai,iunie și iulie 2026.
Se solicită propuneri.
dl.consilier Măchiță Alexandru propune pe dl.Chiriță Vasile.
dl.consilier local și viceprimar Chiriță Vasile,specifică faptul că nu dorește.Propune pe dl.consilier Anghel Dănuț.
Se supune la vot.
Voturi „pentru” dl.Chiriță Vasile  – 6 voturi.
Voturi „pentru” dl.Anghel Dănuț  – 7 voturi.
dl.consilier local Anghel Dănuț este desemnat președinte de ședință pentru lunile mai-iulie 2026.

Întrebări.Interpelări.Diverse.
Informează dna.primar că au început să vină autogunoierele pentru ADI ECOO 2009,primăria mai are de adus pubelele de la Alexeni ,dar fiind foarte multe, cu autoutilitara din dotarea primăriei se fac multe drumuri.
dl.conslier Vlad Adrian, întreabă când este data licitației pentru atribuirea spațiilor la dispensar.
Răspunde dna.primar, pe data de 18 mai 2026.
dl.consilier Vlad Adrian,menționează că dânsul este în comisia de licitație și există posibilitatea să nu poată  participa.
Răspunde secretarul general că în acest caz, participă supleantul. 
dl.consilier Vlad Adrian se adresează conducerii primăriei dorind să știe dacă proiectele de hotărâre sunt cele care au fost votate.
Rsăpunde secretarul general ,afirmativ.
dl.consilier local Meleacă Vasile ,afirmă că dumnealui nu va participa la ședința în care se va vota bugetul.
dl.consilier Vlad Adrian, spune că în ședința comisiilor de specialitate s-a vorbit despre câini.Întreabă dacă au fost alocate fonduri în bugetul local.
Răspunde dna.primar.
dl.consilier Vlad Adrian, este de părere că în localitate sunt cetățeni care pot ajuta pentru întocmirea unui regulament sau se poate lua legătura cu un ONG de profil.Sunt oameni care hrănesc câinii, există pericolul otrăvirii.
Sunt discuții privind câinii comunitari.
Dna.primar relatează situația de la blocuri, unde cetățeni din zonă hrănesc câinii comuntari, acești câini devin însă ,un pericol pentru alți cetățeni care trec prin zonă.
dl.consilier Vlad Adrian cu atât mai mult este necesar un regulament.
Dna.primar, spune că s-a gândit la realizarea unui plan de acțiune pentru câinii fără stăpân, a discutat și cu poliția animalelor.Este necesară o bună comunicare cu oamenii,să fie informați.
dra.Tănase Cristina,consideră că sunt necesare mai multe campanii de sterilizare în localitate, deoarece câinii cetățenilor se inmulțesc și puii ajung pe străzi.Poate se face și microciparea câinilor.
Dna.primar, precizează că a avut loc o campanie de sterilizare anul trecut,gratuită și numai pentru locuitorii din Căzănești, dar organizația respectivă nu mai dorește să lucreze pentru Căzănești, cauza fiind atitudinea necorespunzătoare a unor cetățeni față de personalul care lucra.
Sunt discuții privind costul unei acțiuni de sterilizare a animalelor cu stăpân și al microcipării.
dl.consilier Vlad Adrian se adresează dnei.primar în legătură cu data la care va fi întocmit regulamentul privind câini fără stăpân.
Răspunde dna.primar, că va fi cât mai repede.
dl.consilier Vlad Adrian se adresează conducerii primăriei referitor la problema țânțarilor și care este posibilitatea efectuării unor tratamente în localitate pentru combaterea lor.
dna.primar, precizează că s-a informat ,astfel de lucrări costă foarte mult și primăria nu poate face dezinsecție decât pe terenurile care îi aparțin.
dl.consilier Vlad Adrian, este de părere că se poate face o asociere cu alte UAT-uri. 
dl.consilier local Anghel Dănuț, relatează că și pe câmp sunt câini fără stăpân.
Secretarul general informează membrii consiliului local în legătură cu ședința de buget propusă a fi organizată pe data de 8 mai 2026.
Dna.consilier local Băetu Elena,întreabă când este gata Planul de achiziții,fiind necesar ca planul de achiziții să însoțească bugetul.
dl.consilier local Vlad Adrian, solicită publicarea Listei de investiții pe site-ul primăriei, poate un cetățean vede obiectivele de investiții și dorește să discute cu membrii consiliului.
dl.consilier Vlad Adrian, precizează și dânsul că ar dori să vadă planul de achiziții.
continuă dl.consilier Vlad Adrian, se adresează secretarului general,amintind despre intervenția dlui.Stancu în ședința de consiliu anterioară,acesta solicitând acordarea unei concesiuni pe un teren.Consideră că ar fi bine ca acest teren să fie concesionat pentru a aduce bani la buget.
Sunt discuții între conducerea primăriei și membrii consiliului referitoare la prezența și solicitarea pe care dl.Stancu a depus-o la primăriei,în locul dlui.Mogoș care era îndreptățit.
Secretarul general , specifică fatul că nu își poate depăși atribuțiile, este necesar să se solicite infomațiile la Compartimentul impozite și taxe dacă a fost achitat impozitul.
dl.consilier Vlad Adrian este de părere că ar mai putea fi și alte terenuri în această situație.
dl.consilier local Anghel Dănuț, spune că proprietarul șopronului metalic trebuie să achite impozitul pe această construcție.
Dna.Țigănilă Ana, se adresează conducerii primăriei cu întrebarea privind necesitatea efectuării dezinsecției în localitate.
dl.viceprimar, spune că această lucrare necesită contract cu o firmă autorizată.
Dna.Țigănilă Ana, informează că a început să strângă semnături de la cetățenii localității pentru lucrarea de dezinsecție.
continuă dna.Țigănilă menționând că s-a discutat despre dânsa și despre o altă doamnă și a înțeles că nu sunt binevenite la ședințele de consiliu.
dl.consilier Anghel Dănuț, precizează că ședințele de consiliu sunt publice, dânsul chiar a invitat cetățenii să vină să asiste la dezbaterile din ședințele consiliului.
dl.Ghilea Anatol, specifică faptul că proiectul de lege privind revenirea localității la statutul de comună a fost depus în parlament.Consideră că taxele și impozitele achitate în prezent de către cetățeni sunt foarte mari.În legătură cu proiectul privind construcția unui gard pentru primărie, dl.Ghilea consideră că nu are rost să se facă o asemenea cheltuială, mai bine se angajează oameni pentru pompieri,resursele financiare alocate pentru construcția gardului fiind bani risipiți.
 
Președintele de ședință constată că nu mai sunt probleme de discutat și declară închise lucrările ședinței.

Drept pentru care s-a încheiat prezentul proces verbal într-un singur exemplar.  



    PREŞEDINTE DE ŞEDINŢĂ                                         SECRETAR  GENERAL                            
 Consilier local ANGHEL DĂNUȚ                               COSTICĂ VALENTINA-ELENA
                                                              


                                                                                                             Întocmit,
                                                                                   cons.relații publice Done-Radu Mirela                                                                                                                                                                            

